**ADATKEZELÉSI TÁJÉKOZTATÓ**

**a szavazatszámláló bizottságok tagjaival kapcsolatos adatok kezeléséről**

Az Abonyi Polgármesteri Hivatal, mint adatkezelő a szavazatszámláló bizottságok tagjaival kapcsolatban végzett személyes adatkezelésről az információs önrendelkezési jogról és az információszabadságról szóló 2011. évi CXII. törvény, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló Európai Parlament és a Tanács (EU) 2016/679 számú rendelete rendelkezései alapján:

**Az adatkezelő neve és elérhetősége:**

Az adatkezelő neve: Abonyi Polgármesteri Hivatal, Helyi Választási Iroda

Székhelye: 2740 Abony, Kossuth tér 1.

Adatkezelő képviselője: dr. Gáspár Anita jegyző, HVI vezető

Elektronikus levélcím: jegyzo@abony.hu és valasztas@abony.hu

**Adatvédelmi tisztviselő neve és elérhetősége:**

Adatvédelmi tisztviselő: Web Biztonság Informatika Kft.

Elérhetősége: laszlo.sallai@webteszt.com

**Az adatkezelés célja:**

A választási eljárásról szóló 2013. évi XXXVI. törvényben foglalt kötelezettségek biztosítása, így különösen a szavazatszámláló bizottsági tagok megválasztásával kapcsolatos feladatok ellátása, a tagok beazonosítása, a törvényi feltételeknek való megfelelés ellenőrzése, kapcsolattartás.

**Az adatkezelés jogalapja:**

A választási eljárásról szóló 2013. évi XXXVI. törvény 17. § (1) bekezdés a) pontja, valamint a 24. §-a alapján.

**Az adatkezeléssel érintettek köre:**

Azok a természetes személyek, akik választójogosultsággal rendelkeznek és szavazatszámláló bizottsági tagnak jelentkeznek.

**Az adatkezeléssel érintett adatok köre:**

A szavazatszámláló bizottságba jelentkező személy neve, lakcíme, tartózkodási helye, személyazonosító jele, adóazonosító jele, e-mail címe.

A választási eljárásról szóló 2013. évi XXXVI. törvény 17-18. §-aiban szereplő kizárási ok fennállására vonatkozó adat.

**Az adatkezelés időtartama:**

A következő általános választásra megválasztott szavazatszámláló bizottsági tagok megválasztásáig.

**Az érintett adatai megőrzése és tárolása:**

Az adatkezelő a személyes adatokat az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet H304 pontja alapján a választási szervek (választási irodák, választási bizottságok) létrehozásával és tevékenységével kapcsolatban keletkezett iratokat 15 évig kezeli és őrzi. Ezt követően a területileg illetékes levéltárnak kell átadni, akik a közokiratokról, a közlevéltárakról és a magánlevéltári anyag védelméről szóló 1995. évi LXVI. törvényben foglaltak szerint jár el.

**Az adatokhoz való hozzáférés:**

Az adatokhoz kizárólag az adatkezelő azon szervei és tisztviselői férnek hozzá, melyeknek a választási eljárásról szóló 2013. évi XXXVI. törvény által meghatározott feladataihoz a hozzáférés szükséges. A kifizetési célból kezelt adatokat az adatkezelő továbbítja az illetékes adóhatóságnak. További adatokat harmadik személynek az adatkezelő nem továbbít.

**Adatok továbbítása harmadik országba:**

Az adatkezelés során nem kerül sor személyes adatoknak harmadik országba történő továbbítására.

**Nyilvánosságra hozatal:**

A szavazatszámláló bizottságok tagjainak nevét a választási eljárásról szóló 2013. évi XXXVI. törvény 25. § (4) bekezdése alapján a helyben szokásos módon nyilvánosságra kell hozni.

**Adatkezeléssel érintett jogai és jogorvoslati lehetőségei:**

Tájékoztatáshoz való jog: Az Adatkezelő megfelelő intézkedéseket hoz annak érdekében, hogy a személyes adatok kezelésére vonatkozó, a GDPR 13. és 14 cikke szerinti információkat az érintettek rendelkezésére bocsássa, valamint a GDPR 15-22. és 34. cikke szerinti tájékoztatást az érintettek részére megadja. Az érintettek az Adatkezelő megjelölt elérhetőségére küldött levélben kérhetnek tájékoztatást a személyes adataik Adatkezelő általi kezelésével kapcsolatban.

Hozzáféréshez való jog: Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon: az adatkezelés céljai; az érintett személyes adatok kategóriái; a címzettek vagy a címzettek kategórái, akikkel a személyes adatokat közölték vagy közölni fogják; a személyes adatok tárolásának időtartama; az érintett által gyakorolható jogok (helyesbítés, törlés, tiltakozás, adatkezelés korlátozása); a felügyeleti hatósághoz címzett panasz benyújtásának joga; az adatforrásokra vonatkozó információ és az automatizált döntéshozatal ténye.

Az érintett kérésére az Adatkezelő az érintett rendelkezésére bocsátja a rá vonatkozóan kezelt személyes adatok másolatát; első alkalommal díjmentesen, majd ésszerű mértékű díj ellenében.

Helyesbítéshez való jog: Az érintett jogosult arra, hogy kérésére az Adatkezelő a rá vonatkozó pontatlan személyes adatokat helyesbítse vagy hogy a hiányos személyes adatok kiegészítését kérje. Amennyiben ezen műveleteket az érintett nem tudja önállóan elvégezni, akkor kérését az Adatkezelő elérhetőségeire küldheti el.

Törléshez való jog: Az Adatkezelő a kérelem átvételétől számított 30 napon belül törli az érintettre vonatkozó személyes adatokat, amennyiben azt az érintett a GDPR 17. cikk (1) bekezdésében megjelölt indokok (pl. az adatkezelési cél megszűnt; az érintett a hozzájárulását visszavonta és az adatkezelésnek más jogalapja nincs; az adatkezelés jogellenes; az érintett tiltakozik az adatkezelés ellen és nincs elsőbbséget élvező jogszerű ok az adatkezelésre; a személyes adatokat jogi kötelezettség alapján törölni kell) alapján kéri. Az Adatkezelő a GDPR 17. cikk (3) bekezdésében foglalt okok (pl. az adatkezelés a véleménynyilvánítás szabadságához és a tájékozódáshoz való jog gyakorlása vagy jogi kötelezettség teljesítése céljából vagy jogi igények érvényesítéséhez, illetve védelméhez szükséges) alapján jogosult a törlést megtagadni.

Az adatkezelés korlátozásához való jog: Amennyiben az érintett vitatja a rá vonatkozó személyes adatok pontosságát, kérheti, hogy az Adatkezelő a pontosságuk ellenőrzésének idejére korlátozza az érintett személyes adatok kezelését.

Az érintett akkor is kérheti az adatkezelés korlátozását, ha az adatkezelés jogellenes, de az érintett ellenzi a személyes adatok törlését, vagy ha az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igénye érvényesítéséhez. Abban az esetben is jogosult az érintett az adatkezelés korlátozását kérni, ha tiltakozott az adatkezelés ellen; ilyenkor a korlátozás arra az időtartamra vonatkozik, amíg megállapításra kerül, hogy az Adatkezelő jogos indokai elsőbbséget élveznek-e az érintett jogos indokaival szemben. A korlátozás időtartama alatt a személyes adatokat a tárolás kivételével csak kivételes esetben lehet kezelni.

Adathordozhatósághoz való jog: Az érintett jogosult arra, hogy a rá vonatkozó személyes adatokat tagolt, széles körben használt, géppel olvasható formátumban az Adatkezelőtől megkapja, illetve, hogy ezeket az adatokat ő vagy – ha ez technikailag megvalósítható – az Adatkezelő egy másik adatkezelőnek továbbítsa, ha az adatkezelés hozzájáruláson vagy szerződésen alapul és az adatkezelés automatizált módon történik.

Tiltakozáshoz való jog: Amennyiben az adatkezelés az Adatkezelő vagy harmadik személy jogos érdekének érvényesítéséhez szükséges, az érintett tiltakozhat a személyes adatainak kezelése ellen. Ebben az esetben az Adatkezelő a személyes adatait nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Jogérvényesítés: Az érintettek panaszaikkal, kifogásaikkal közvetlenül az Adatkezelőhöz fordulhatnak a megjelölt elérhetőségeire küldött levéllel, aki minden tőle telhetőt megtesz az esetleges jogsértések megszüntetése és orvoslása érdekében. Az érintett a jogainak megsértése esetén az illetékes bírósághoz fordulhat vagy panasszal élhet a Nemzeti Adatvédelmi és Információszabadság Hatóságnál (1125 udapest, Szilágyi Erzsébet fasor 22/c).